b'\n_START_ARTICLE_\nGull\xc3\xa5kran lur\n_START_PARAGRAPH_\nGull\xc3\xa5kran lur (lue venytt\xc3\xa4m\xc3\xa4ll\xc3\xa4: lur, tai my\xc3\xb6s Gull\xc3\xa5kran torvi) ovat Skandinavian pronssikulttuurissa k\xc3\xa4yt\xc3\xb6ss\xc3\xa4 olleet lurit, jotka olivat pronssisia puhallinsoittimia. Ne l\xc3\xb6ytyiv\xc3\xa4t Staffanstorpista Sk\xc3\xa5nesta Ruotsista vuonna 1840. Lurit olivat tutkijoiden mukaan uskonnolliss\xc3\xa4vytteiden rituaalisten tilaisuuksien seremoniasoittimia. N\xc3\xa4m\xc3\xa4 lurit ajoitetaan Monteliuksen periodille III eli 1300\xe2\x80\x931100 eaa.\n_START_SECTION_\nHistoriaa\n_START_PARAGRAPH_\nLurit l\xc3\xb6ytyiv\xc3\xa4t vuonna 1840, kun Gull\xc3\xa5kran suolla kaivettiin turvetta. Luri l\xc3\xb6ytyi 1,5 metrin syvyydest\xc3\xa4 yhdess\xc3\xa4 veneen j\xc3\xa4\xc3\xa4nteiden ja suuren el\xc3\xa4immen j\xc3\xa4\xc3\xa4nteiden kanssa (hevonen? ). L\xc3\xa4helt\xc3\xa4 lurin l\xc3\xb6yt\xc3\xb6paikkaa l\xc3\xb6ydettiin vuonna 1911 pronssinen kaularengas, joka painoi 83 grammaa ja jonka sis\xc3\xa4halkaisija on yli 11 senttimetri\xc3\xa4. Renkaan p\xc3\xa4\xc3\xa4t olivat koukkuun taivutetut pallomaiset ulokkeen, jotka toimivat samalla renkaan lukkona._NEWLINE_Jo kauan on tiedetty, ett\xc3\xa4 suohon on j\xc3\xa4\xc3\xa4nyt el\xc3\xa4imi\xc3\xa4 tai sinne on heitetty el\xc3\xa4inten j\xc3\xa4tteit\xc3\xa4. Suosta tunnetaan poronsarvet, kauriin, hirven ja hevosen luita. Lurit ovat l\xc3\xb6ytyneet l\xc3\xa4hes aina suoturpeesta. Suohon ne ovat yleens\xc3\xa4 joutuneet, kun jumalille on toimitettu votiivilahjoina urhattavia esineit\xc3\xa4 upottamalla ne lampiin tai meren lahtiin.\n_START_SECTION_\nKuvaus\n_START_PARAGRAPH_\nRuotsista l\xc3\xb6ydetyist\xc3\xa4 13 lurista t\xc3\xa4m\xc3\xa4 torvea muistuttava soitin on parhaiten s\xc3\xa4ilynyt. Se on 1,10 metri\xc3\xa4 pitk\xc3\xa4 ja se on juotettu yhteen nelj\xc3\xa4st\xc3\xa4 valetusta osasta. Siin\xc3\xa4 oli l\xc3\xb6ydett\xc3\xa4ess\xc3\xa4 kiinnitettyn\xc3\xa4 kantamista helpottava ketju, jossa oli 28 rengasta. Lur on sarvimaisesti kaareva, mutta soittimen suukappale on taivutettu sivulle. Sill\xc3\xa4 ei ole Skandinaviassa yleist\xc3\xa4 suuaukon koristekiekkoa, vaan sen puuttuessaa se muistuttaa Wismarin torvea. Se on esill\xc3\xa4 Lundin historiallisessa museossa.'